REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, LA DIPLOMATURA DE GESTIÓ I ADMINISTRACIÓ PÚBLICA I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/788)
  + [Valencià](/va/acuerdo/788)






Selector de idioma

Leer

* [Español](/es/acuerdo/788)
* [Valencià](/va/acuerdo/788)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, LA DIPLOMATURA DE GESTIÓ I ADMINISTRACIÓ PÚBLICA I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES[Butlletí Oficial Universitat d'Alacant](/ca/Publicacion)
==================================================================================================================================================================================================================================================================================================

Secretaria General

Butlletí Oficial Universitat d'Alacant





REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, LA DIPLOMATURA DE GESTIÓ I ADMINISTRACIÓ PÚBLICA I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES

Data d'aprovació
:   15/10/2007

Data de publicació
:   01/02/2008

Òrgan competent
:   Facultat de Dret

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=788.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/788)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/788)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, LA DIPLOMATURA DE GESTIÓ I ADMINISTRACIÓ PÚBLICA I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES&url=https://www.boua.ua.es/va/acuerdo/788)

**Títol:** REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, LA DIPLOMATURA DE GESTIÓ I ADMINISTRACIÓ PÚBLICA I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES

**Secció:** DISPOSICIONS GENERALS

**Òrgan:** Facultat de Dret

**Data d'aprovació:** dilluns, 15 d'octubre de 2007

REGLAMENT DE PRÀCTIQUES EXTERNES DE LA FACULTAT DE DRET PER A LES LLICENCIATURES DE DRET, CRIMINOLOGIA, LA DIPLOMATURA DE GESTIÓ I ADMINISTRACIÓ PÚBLICA I EL PROGRAMA D'ESTUDIS SIMULTANIS DE DRET I ADMINISTRACIÓ I DIRECCIÓ D'EMPRESES  
    
 Aprovat per la Junta de la Facultat de Dret en la sessió del 15 d'octubre de 2007   EXPOSICIÓ DE MOTIUS    
 L’annex 3.2, apartat 3.1 del Pla d'estudis de la llicenciatura en Dret va incloure la possibilitat que els alumnes de l’esmentada llicenciatura puguen obtenir fins a un màxim de 15 crèdits per pràctiques en institucions públiques o privades. D’acord amb el Reial decret 1845/1994, de 9 de setembre, i sobre programes de cooperació educativa i el conveni model fins ara subscrit per la Universitat d'Alacant per a la realització de pràctiques dels alumnes de Dret, el desenvolupament d’aquestes s’ha regit per una sèrie de normes que la realitat i els canvis normatius han superat.   
    
 Quant a la realitat i l'evolució d'aquest tipus d'acció formativa, es constata un increment del nombre d'alumnes en totes les titulacions de la Facultat interessats a cursar aquest tipus de pràctiques i que no únicament han seguit les vies instituïdes per la Facultat, sinó que de vegades s'han utilitzat mecanismes o recursos d'altres centres que desenvolupen una activitat homologable, com el GIPE. La bona acollida d'aquest necessari mètode docent, unit a la progressiva desaparició de l'anomenat Pràcticum Intern, aconsella actualitzar el Reglament vigent.     
    
 D’altra banda, la modificació del Pla d'estudis de la llicenciatura en Dret duta a terme per la Resolució de 10 de febrer 2006 de la Universitat d'Alacant, publicada en el BOE del 27 de febrer 2006, que permet l'obtenció de crèdits de lliure configuració a càrrec de pràctiques externes en empreses i institucions, fa que el total de la càrrega de l'alumne que es pot reconèixer per aquesta via ascendisca a 30,5 crèdits, cosa que obliga a l'adaptació de la normativa interna, ja que amb l’esmentada reforma s'ha produït un avanç definitiu en aquesta acció formativa dels alumnes de la Facultat de Dret, que ha anat unit a un increment d’aquestes.   
    
 També es justifica la reforma en la ferma voluntat per avançar cap a una qualitat docent més elevada, amb l’aplicació de les recomanacions dels òrgans avaluadors corresponents de l'ANECA per a les nostres titulacions, cosa que ha d'anar unida a una supervisió més rigorosa d'aquesta acció formativa per part de la Facultat i de més garanties en el control de l'assignació de les pràctiques i del seu desenvolupament, per als alumnes.  
    
 De la mateixa manera, el Pla d'estudis de la llicenciatura de segon cicle en Criminologia, publicat en el BOE del 20 d'octubre de 2005, també preveu la possibilitat de fer pràctiques en empreses, si bé amb una càrrega més reduïda que l'exigida en la llicenciatura en Dret, xifrada en el cas de Criminologia amb un màxim de 12 crèdits. Per aquesta raó és imperatiu regularitzar així mateix la situació d'aquest alumnat.   
    
 Per la seua banda, com tothom sap, també la modificació del Pla d'estudis de la diplomatura en Gestió i Administració Pública, aprovat el 8 de juny de 2001 (BOE, de 23 de juny), va permetre l'obtenció d'un màxim de 21 crèdits a càrrec de pràctiques en empreses i institucions.   
    
 I els mateixos arguments, necessitat d'adequació i control rigorós, es poden assumir en el cas de la doble titulació Dret-ADE.  
    
 Per tot això, en les sessions del 25 d'abril i 15 d'octubre de 2007, la Junta de Facultat va aprovar aquest Reglament.  
    
   
 Article 1. Naturalesa de les pràctiques  
    
 La relació que s'estableix entre l'empresa o institució i els estudiants de la Facultat de Dret que fan les pràctiques externes no té naturalesa laboral, ni se’n derivarà cap mena d’obligació de caràcter laboral, contributiva o amb la Seguretat Social per a l'empresa o institució.   
 La relació està emparada en la signatura d'un conveni entre la Universitat d'Alacant i l'empresa, en el qual s'eximeix aquesta de qualsevol obligació o responsabilitat de tipus contractual amb els estudiants. A causa d'això, l'estudiant no rebrà cap remuneració per la realització de les pràctiques; amb tot, l'empresa pot concedir-li voluntàriament una ajuda o compensar-li les despeses degudament justificades.  
 Qualsevol accident o eventualitat en el lloc de pràctiques o en el desplaçament serà tractada a partir de l’assegurança escolar o, si escau, per a estudiants més grans de 28 anys obligatòriament amb una assegurança concertada a aquest efecte, d'entre les que ofereix la Universitat d'Alacant. Així mateix, durant les pràctiques dutes a terme en l'àmbit nacional, l'alumnat disposarà d’una assegurança de responsabilitat civil general subscrita per la Universitat d'Alacant.   
 Article 2. Tutela de les pràctiques  
    
 Les pràctiques seran tutelades:  
    
 A)     En la Facultat de Dret, pel responsable acadèmic o vicedegà que designe el degà, que estarà assistit per diversos professors tutors, designats per ell mateix, després d’haver escoltat les àrees de coneixement. A aquest efecte, al principi del curs aquestes àrees remetran al responsable acadèmic el nom del professor tutor de les seues respectives àrees de coneixement amb vista a tutelar les pràctiques externes dels estudis del centre.   
    
 B)    En l'empresa o institució, pel supervisor de pràctiques nomenat lliurement per l'empresa o institució.  
    
 C)    El responsable acadèmic procurarà l'assignació de tutors tenint en compte el contingut i de la singularitat de les pràctiques, i les titulacions de la Facultat.  
    
 Article 3. De les funcions dels tutors de la Facultat de Dret  
    
 El professor tutor estarà sota la supervisió directa del vicedegà o responsable acadèmic i tindrà aquestes funcions:  
    
 A)    Orientar, amb la col·laboració del supervisor de pràctiques de l'empresa i del vicedegà competent, l'activitat dels estudiants, abans de la seua estada en el lloc de realització de les pràctiques i durant aquesta.  
    
 B)    Supervisar el pla de treball assignat als estudiants en el desenvolupament dels respectius convenis, i vetlar pel compliment íntegre de les tasques i compromisos tant de l'estudiant com de l'empresa o institució. Amb aquesta finalitat podrà fer les visites, gestions, captació de dades, etc. que considere oportunes per a fer un seguiment adequat de l'evolució de l'alumne en l'empresa o institució. Com a mínim haurà de dur a terme una visita abans que finalitze el període de pràctiques.  
    
 C)    Autoritzar les modificacions del pla de treball una vegada que el vicedegà competent haja emès el seu informe i sempre que hi haja una causa justificada.  
    
    
 D)    Avaluar el rendiment de l'alumne, de la seua activitat, a través de la memòria que hagen de fer els estudiants, i a fi que el responsable acadèmic puga assignar la qualificació oportuna.  
    
 La Facultat de Dret indemnitzarà, com a mínim, les despeses justificades que puga tenir el professor tutor i, en tot cas, procurarà compensar la seua dedicació.  
    
 Article 4. De les funcions del vicedegà o responsable acadèmic  
    
 Entre altres, el vicedegà o responsable acadèmic de pràctiques externes en empreses o institucions té aquestes funcions:  
    
 A)    Supervisar els convenis que puguen aportar els mateixos interessats per a realitzar les pràctiques i signar-los convenientment segons ho exigeix la Universitat. Amb aquesta finalitat, vetlarà perquè la realització de les pràctiques siga en empreses o institucions directament lligades amb els ensenyaments que s'imparteixen en la seua titulació o que hi tinguen relació. Es pot denegar la signatura de convenis o deixar sense efecte els ja existents si considera que no compleixen els requisits mínims d'idoneïtat.  
    
 B)    Controlar, en última instància, el desenvolupament de les pràctiques, siga a través dels professors tutors, siga directament amb els supervisors de l'empresa o institució.  
    
 C)    Procurar que els estudiants estiguen orientats a l'hora de fer les pràctiques, amb el perfil de projecció professional futur que aquests tinguen.  
    
 D)    Qualificar les pràctiques fetes sobre la base de l'avaluació del professor tutor de les pràctiques.  
    
    
 Article 5. De la selecció dels estudiants  
    
 A)    Requisits. Podrà sol·licitar la realització de pràctiques l'alumnat de la Facultat per a superar les assignatures troncals pràcticum de 15 crèdits o superar la lliure elecció segons establisca el Pla d'estudis, sempre que hagen superat el 50 % com a mínim del nombre de crèdits totals i, si escau, reunisca els requisits de la plaça oferida.   
    
 B)    Oferta de places. Cada any, la Facultat publicarà en els terminis oportuns les places que ofereixen les institucions o empreses amb les quals tinga subscrit un conveni i indicarà el lloc on es faran, les dates, els horaris i la durada.  
    
 En aquest sentit, cada empresa o institució pot establir els requisits addicionals de formació i acolliment dels estudiants que considere oportuns (coneixement d'idiomes, preferència per sectors concrets del dret, entrevista personal, etc.) que seran publicats als efectes oportuns abans de l'elecció de l'estudiant.  
    
 C)    Sol·licitud de les pràctiques. L'alumnat que reunisca els requisits de l'apartat A) i els addicionals que puguen exigir les empreses, si escau, haurà de sol·licitar fins a un màxim de 3 places oferides, segons el procediment establit, i indicar l'ordre de preferència.   
    
 En aquest mateix termini, l'alumnat podrà proposar una plaça de pràctiques que el responsable acadèmic haurà de valorar i acceptar, i que en qualsevol cas exigirà que l'empresa o institució en la qual vulga fer la pràctica firme el corresponent conveni. La plaça li quedarà adjudicada de manera directa si compleix els altres pressupostos d'aquest Reglament. Aquest tipus d'empresa adquireix el compromís d'oferir places durant dos anys acadèmics consecutius com a mínim.  
    
 D)     Selecció dels estudiants. El responsable acadèmic adjudicarà les places oferides sobre la base d’aquests criteris, que es valoraran conjuntament:  
    
                         a) Expedient acadèmic global. Els criteris de valoració de l'expedient acadèmic derivaran de la puntuació final obtinguda segons la nota mitja ponderada de l'expedient acadèmic.  
    
    
 Les assignatures convalidades tindran una equivalència d'aprovat; les assignatures adaptades es computaran amb la qualificació obtinguda en el centre de procedència.  
    
             b) Adequació curricular al perfil de la plaça i als requisits addicionals exigits per l'empresa o institució, si escau.  
    
 c) La preferència dels alumnes expressada en l'imprès de sol·licitud.  
    
 En el cas que siga l'alumne qui propose la plaça, sens perjudici de la necessitat de subscriure el conveni oportú, el responsable acadèmic tindrà en compte prioritàriament l'adequació de la plaça a la titulació cursada; a més, es pot valorar l'absència de vinculació laboral o familiar entre l'empresa o institució i l'alumne que proposa la pràctica.  
    
 E)    L'interès de les tasques que es preveuen fer per al desenvolupament professional de l'alumne des del punt de vista de la relació que tinguen amb els estudis que es cursen.  
 Article 6. Inscripció i matrícula   
    
 A) Qualsevol alumne que pretenga dur a terme les pràctiques externes haurà d'estar matriculat en les assignatures del Pràcticum (I i II) del Pla d'estudis de llicenciatura en Dret o haver sol·licitat les pràctiques a càrrec de la lliure elecció de qualsevol dels estudis que s'imparteixen en la Facultat de Dret, d’acord amb els procediments ordinaris de matrícula que estableix la Universitat d'Alacant, i dins dels terminis habilitats a aquest efecte.   
    
 Una vegada publicada l'adjudicació de places, l'alumnat disposarà d'un termini de 3 dies hàbils per a possibles reclamacions. Si queden places vacants una vegada transcorregut aquest termini, s'oferirien als que no van poder obtenir una plaça en la primera selecció. A aquest efecte, el termini de sol·licitud de pràctica s’ampliarà 3 dies més. La Secretaria Administrativa de la Facultat de Dret matricularà d'ofici i comunicarà l'adjudicació de places a les respectives empreses i institucions i a l'alumne.  
    
 B) També serà possible la matrícula en el cas de pràctiques que l'alumnat acredite haver fet en empreses i institucions amb les quals la Facultat de Dret no tinga conveni, però sí que en tinga la Universitat d'Alacant o algun dels seus centres vinculats o dependents, independentment que estiguen o no remunerades, i sempre que el contingut de les pràctiques tinga relació amb els estudis que es cursen en la Facultat. A més, és un requisit imprescindible que aquestes pràctiques s'hagen fet en el mateix curs acadèmic o en el curs immediatament anterior per al qual es demana la matrícula.  
    
 En aquest cas, l'alumne podrà sol·licitar al responsable acadèmic, amb instància prèvia, la concessió d'equivalència de les pràctiques en el mateix termini ordinari de matrícula que per a la resta de pràctiques externes.   
    
 Així mateix, hauran d'acreditar o justificar la realització efectiva de les pràctiques en condicions idèntiques a les que hauria hagut de complir si les haguera fetes a través de les vies de la Facultat de Dret, i complir la resta de requisits d'aquest Reglament, crèdits mínims superats, lliurament de memòria elaborada per l'alumne, full d'avaluació de l'empresa, mínim d'hores de pràctiques fetes, etc.  
    
 C) Els estudiants ERASMUS estrangers que es matriculen en pràctiques externes han d’atenir-se als requisits ordinaris esmentats i, a més, han d'acreditar un coneixement suficient de castellà equivalent al nivell intermedi de la titulació corresponent de l'Escola Oficial d'Idiomes.  
    
 Article 7. Règim de les pràctiques  
    
 El règim efectiu de desenvolupament de les pràctiques s'ajustarà a aquests criteris:  
    
 A) Lloc i dates de la realització de les pràctiques. Les pràctiques es podran dur a terme durant el curs acadèmic, incloent-hi els mesos d'estiu si l'empresa o institució ho permet, i sempre dins de la seua jornada laboral.  
    
 B) Durada de les pràctiques.   
    
 - Llicenciatura en Dret: tindran un durada mínima de 15 crèdits i màxima de 45,5 crèdits si els estudiants de Dret superen les dues assignatures pràcticum a més de tota la lliure elecció. En tot cas, la durada mínima de les pràctiques serà de 15 crèdits. La suma de crèdits obtinguts com a lliure configuració no podrà superar els 30,5.  
    
 En aquesta titulació és possible fer més d'un pràctica externa i en més d'un curs acadèmic   
    
 - Llicenciatura en Criminologia: tindran una durada mínima de 12 crèdits. La suma de crèdits obtinguts com a lliure configuració no podrà superar els 12.  
    
 - Diplomatura en Gestió i Administració Pública: tindrà una durada mínima de 15 crèdits, i la suma de crèdits obtinguts com a lliure configuració no podrà superar els 21.  
    
 L'equivalència «crèdits-hores de dedicació a pràctiques externes» és de 20 hores igual a 1 crèdit, o les que corresponguen quan entren en vigor els crèdits ECTS.  
    
 No obstant això, si no hi haguera cap oposició per l'empresa o institució i sota la seua responsabilitat i sense cap vinculació institucional, l'alumne podrà fer més hores, que en cap cas se li computaran a cap efecte. En aquest termini superior queden fora de la cobertura de les assegurances esmentades en aquest Reglament.   
    
 C) Objecte de les pràctiques. Les pràctiques tindran com a objectiu la realització d'activitats pròpies de l'empresa o institució, seran de caràcter formatiu i hauran d'estar relacionades amb la titulació de l'estudiant.  
    
 D) Mitjans materials. El professor tutor i, si escau, el responsable acadèmic, vetlaran perquè els estudiants tinguen els mitjans materials necessaris per a ocupar les seues tasques. Igualment, l'empresa o la institució receptora d'alumnes ha de facilitar els mitjans necessaris per a la correcta realització de les pràctiques.  
    
 Article 8. Avaluació de les pràctiques  
    
 L'avaluació, la qualificació i la formalització de les actes correspondrà al responsable acadèmic, que prioritàriament tindrà en compte la valoració que haja fet el professor tutor. L’esmentada qualificació tindrà en compte el full d'avaluació remès pel supervisor de pràctiques de l'empresa o institució i la memòria elaborada per l'alumne.   
    
 El professor tutor proposarà la qualificació de la pràctica al responsable acadèmic, amb aplicació de les mateixes qualificacions que es poden obtenir en qualsevol altra assignatura dels estudis del centre.   
    
 El professor tutor, a banda de les visites necessàries per a emetre la seua valoració prèvia, podrà recollir qualsevol tipus de dades, tant de les activitats fetes al si de les institucions i empreses, com dels propis alumnes, incloent-hi una entrevista final, i la preceptiva memòria de qualificació  
    
    
    
    
 Article 9. Deures dels estudiants en pràctiques  
    
 Els estudiants estaran subjectes a la durada, calendari, horari, lloc, activitat i altres condicions establides en el corresponent conveni subscrit amb l'empresa o institució on es faça la pràctica. Així mateix, queden subjectes al que preveu aquest Reglament i, especialment, al que disposa per al cas de pràctiques aportades per l'alumne, de l'article 5.   
    
    
 Disposició transitòria   
    
 A causa de la modificació dels terminis de sol·licituds de pràctica en empreses en el curs acadèmic 87232192 respecte de l'anterior, es permetrà als alumnes matriculats en el curs acadèmic 2006/2007 la realització de pràctiques en empreses en els mesos no lectius, sempre que es tracte d'empreses que el mateix alumne haja aportat, i amb l’autorització prèvia del responsable acadèmic. En tot cas, s’han de reunir els requisits personals i acadèmics generals per a la realització de pràctiques externes.   
   
 La matrícula i el reconeixement en l’expedient acadèmic es formalitzaran seguint els terminis del calendari acadèmic 2007/2008 aprovat pel Consell de Govern.





[Carretera Sant Vicent del Raspeig s/n  
03401 Sant Vicent del Raspeig - Alacant  
 Tel. 58 370 0409 - Fax 89 113 5562](https://www.google.es/maps/@91.937821,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12069&trk=tyah&trkInfo=tarId%9U3930154185389%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)